CELEX: 52008PC0462
Language: bg
Date: 2008-07-16
Title: Предложение за регламент на Съвета за изменение на приложения ІV и V към Регламент (ЕО) № 850/2004 на Европейския парламент и Съвета относно третирането на отпадъци, съдържащи устойчиви органични замърсители, в термични и металургични производствени процеси

Важна правна забележка

|

52008PC0462

Предложение за регламент на Съвета за изменение на приложения ІV и V към Регламент (ЕО) № 850/2004 на Европейския парламент и Съвета относно третирането на отпадъци, съдържащи устойчиви органични замърсители, в термични и металургични производствени процеси  /* COM/2008/0462 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 16.7.2008COM(2008) 462 окончателенПредложение заРЕГЛАМЕНТ НА СЪВЕТАза изменение на приложения ІV и V към Регламент (ЕО) № 850/2004 на Европейския парламент и Съвета относно третирането на отпадъци, съдържащи устойчиви органични замърсители, в термични и металургични производствени процеси(представен о от Комисията)ОБЯСНИТЕЛЕН МЕМОРАНДУМЧлен 7, параграф 2 от Регламент 2004/850/ЕО относно устойчиви органични замърсители предвижда, че отпадъци, състоящи се от, съдържащи или замърсени с устойчиви органични замърсители се третират в съответствие с приложение V от горепосочения регламент по такъв начин, че съдържанието от устойчив органичен замърсител се унищожава или преобразува необратимо. Съгласно член 7, параграф 6 и член 14, параграф 3, Комисията може да адаптира приложения ІV и V съобразно научно-техническия прогрес. Съгласно член 14, параграф 3, член 17, параграф 1 и член 17, параграф 2, Комисията се подпомага от комитета, създаден по член 18 от Директива 75/442/ЕИО, отменена от Директива 2006/12/ЕО.На 7 май 2008 г. Комисията представи проект на регламент за изменение на приложения ІV и V за гласуване от комитета, създаден съгласно член 18 от Директива 2006/12/ЕО. Проектът за регламент не бе подкрепен от квалифицирано мнозинство.Поради това, съгласно предвидената в член 5 на Решение 468/1999/ЕО процедура, се представя на Съвета предложение за регламент на Съвета. Ако Съветът не предприеме действия в рамките на три месеца от датата на представяне на предложението, предложените мерки ще бъдат приети от Комисията.Предложение заРЕГЛАМЕНТ НА СЪВЕТАза изменение на приложения ІV и V към Регламент (ЕО) № 850/2004 на Европейския парламент и Съвета относно третирането на отпадъци, съдържащи устойчиви органични замърсители, в термични и металургични производствени процеси(текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители и за изменение на Директива 79/117/ЕИО[1] и по-специално член 7, параграф 6 и член 14, параграф 3 от него,като има предвид че:(1) На Осмата конференция на страните по Базелската конвенция бяха приети актуализирани общи технически насоки за екологосъобразно управление на отпадъци, състоящи се от, съдържащи или замърсени с устойчиви органични замърсители (УОЗ) (решение VIIІ/16). Към раздела IV.G.2, разглеждащ разрушаването и необратимото преобразуване, беше добавен подраздел относно топлинните и металургични процеси при производството на метали.(2) Актуализирането на насоките следва да се отрази в Регламент (ЕО) 850/2004, понеже те осигуряват подходящ източник за научно-технически прогрес в третирането на отпадъци, съдържащи устойчиви органични замърсители.(3) Актуализираните насоки определят също така степента на разрушаване и необратимо преобразуване, която е необходима, за да се осигури, че няма да се проявят характеристиките на устойчиви органични замърсители. Тези методи, inter alia , не бива да водят до превишаване на стойността от 0,1 ng TEQ/Nm3 (нанограма токсичен еквивалент на нормален кубически метър) за емисиите в атмосферата на полихлорирани дибензо-п-диоксини (PCDD) и полихлорирани дибензофурани (PCDF). Тази стойност е идентична с пределната стойност за емисии във въздуха, определена в Директива 2000/76/ЕО на Европейския парламент и Съвета от 4 декември 2000 г. относно изгарянето на отпадъци[2]. Понеже е важно съоръженията за третиране на отпадъци, съдържащи устойчиви органични замърсители, да отговарят на нормите за допустими емисии на PCDD и PCDF, определени в Директива 2000/76/ЕО, тези пределни стойности следва да се прилагат независимо от това, дали процесите са предмет или не на посочената директива.(4) Актуализираните общи технически насоки относно устойчиви органични замърсители също така препоръчват, в раздел IV.G.1, да се отделя частта от оборудването за третиране на отпадъци, която съдържа или е замърсена с устойчиви органични замърсители. Това изискване изяснява прилагането на операции за предварително третиране, както се посочва в част 1 от приложение V към Регламент (ЕО) № 850/2004. Поради това, част 1 от приложение V към Регламент (ЕО) № 850/2004 следва да бъде съответно изменена.(5) Коефициентите за токсичен еквивалент, използвани в приложения ІV и V към Регламент (ЕО) № 850/2004 за изчисляване на пределни стойности за концентрация на PCDD и PCDF бяха актуализирани от Световната здравна организация през 2005 г. въз основа на най-нова научна информация. Това следва да се отрази в приложения IV и V към Регламент (ЕО) № 850/2004.(6) Мерките, предвидени в настоящия регламент, са най-подходящи за осигуряване на висока степен на защита на човешкото здраве и на околната среда.(7) Регламент (ЕО) № 850/2004 следва да бъде съответно изменен.ПРИЕ НАСТОЯЩИЯ РЕГЛАМЕНТ:Член 1Приложения IV и V към Регламент (ЕО) № 850/2004 се изменят в съответствие с приложението към настоящия регламент.Член 2Настоящият регламент влиза в сила на двадесетия ден след датата на неговото публикуване в Официален вестник на Европейския съюз .Настоящият регламент е задължителен в своята цялост и се прилага пряко във всички държави-членки.Съставен в Брюксел,За СъветаПредседателПРИЛОЖЕНИЕПриложения IV и V към Регламент (ЕО) № 850/2004 се изменят, както следва:1. Приложение IV се изменя, както следва:Бележка (**) под линия се заменя със следния текст:„Граничната концентрация се изразява чрез съответната стойност за PCDD и PCDF, съгласно следните коефициенти за токсична еквивалентност (КТЕ):PCDD | КТЕ |2,3,7,8-TeCDD | 1 |1,2,3,7,8-PeCDD | 1 |1,2,3,4,7,8-HxCDD | 0,1 |1,2,3,6,7,8-HxCDD | 0,1 |1,2,3,7,8,9-HxCDD | 0,1 |1,2,3,4,6,7,8-HpCDD | 0,01 |OCDD | 0,0003 |PCDF | КТЕ |2,3,7,8-TeCDF | 0,1 |1,2,3,7,8-PeCDF | 0,03 |2,3,4,7,8-PeCDF | 0,3 |1,2,3,4,7,8-HxCDF | 0,1 |1,2,3,6,7,8-HxCDF | 0,1 |1,2,3,7,8,9-HxCDF | 0,1 |2,3,4,6,7,8-HxCDF | 0,1 |1,2,3,4,6,7,8-HpCDF | 0,01 |1,2,3,4,7,8,9-HpCDF | 0,01 |OCDF | 0,0003 |“.2. Приложение V се изменя, както следва:а) Част 1 се изменя, както следва:а) добавя се следният текст след „R1 Употреба главно като гориво или по друг начин за получаване на енергия с изключение на отпадъци, съдържащи полихлорирани бифенили (PCB)“:„R4 Рециклиране/възстановяване на метали и метални сплави при следните условия: Операциите са ограничени до остатъци от процесите на производство на чугун и стомана като например прах или утайки от пречистване на газове, или валцовъчен угар, или съдържащ цинк филтърен прах от стоманолеярни заводи, прах от системи за пречистване на газовете от пещи за топене на мед и подобни отпадъци и съдържащи олово остатъци от редукцията при производството на цветни метали. Изключват се отпадъци, съдържащи полихлорирани бифенили (PCB). Операциите са ограничени до процеси за възстановяване на желязо и железни сплави (от доменни пещи, шахтови пещи и подови пещи) и цветни метали (въртяща се велц-пещ, процеси на ванно топене с използване на хоризонтални или вертикални пещи), при условие че съответните съоръжения отговарят като минимум на нормите за допустими емисии на PCDD и PCDF, определени в Директива 2000/76/ЕО, независимо дали съоръженията са предмет или не на посочената директива и без да се засягат другите разпоредби на Директива 2000/76/ЕО*, когато тя се прилага, и на разпоредбите на Директива 96/61/ЕО.(*) Директива 2000/76/ЕО на Европейския парламент и на Съвета от 4 декември 2000 г. за изгаряне на отпадъци (ОВ L 332, 28.12.2000 г., стр. 91).“б) Следното изречение се вмъква преди последното изречение:„Когато само част от продукт или отпадъци, като например отпадни съоръжения, съдържа или е замърсена с устойчиви органични замърсители, тя се отделя и се обезврежда в съответствие с изискванията на настоящия регламент.“б) В част 2, бележка под линия 6 се заменя със следния текст:„(6) Граничната концентрация се изчислява чрез съответната стойност за PCDD и PCDF, съгласно следните коефициенти за токсична еквивалентност (КТЕ):PCDD | КТЕ |2,3,7,8-TeCDD | 1 |1,2,3,7,8-PeCDD | 1 |1,2,3,4,7,8-HxCDD | 0,1 |1,2,3,6,7,8-HxCDD | 0,1 |1,2,3,7,8,9-HxCDD | 0,1 |1,2,3,4,6,7,8-HpCDD | 0,01 |OCDD | 0,0003 |PCDF | КТЕ |2,3,7,8-TeCDF | 0,1 |1,2,3,7,8-PeCDF | 0,03 |2,3,4,7,8-PeCDF | 0,3 |1,2,3,4,7,8-HxCDF | 0,1 |1,2,3,6,7,8-HxCDF | 0,1 |1,2,3,7,8,9-HxCDF | 0,1 |2,3,4,6,7,8-HxCDF | 0,1 |1,2,3,4,6,7,8-HpCDF | 0,01 |1,2,3,4,7,8,9-HpCDF | 0,01 |OCDF | 0,0003 |“.[1] ОВ L 158, 30.4.2004 г., стр. 7, поправено с ОВ L 229, 29.6.2004 г., стр. 5. и ОВ L 204, 4.8.2007 г., стр. 28. Регламент, последно изменен с Регламент (ЕО) № 323/2007 на Комисията (ОВ L 85, 27.3.2007 г., стр. 3).[2] ОВ L 332, 28.12.2000 г., стр. 91.